Eugenio Colmo

Pitor, caricadurista, dissegnator satìrich, ilustrador, ansegnant costumista, siramista.
A l'era nassù a Turin ai 29 d'otóber dël 1885.
Fin-a dal liceo Cavour a l'era stranomà Golia, përchè a l'era motobin grand, e con cost ëstranòm a firmava soe euvre.
Al Cavour a l'era compagn dë scòla ëd Guido Gozzano e Tancredi Vigliardi Paravia.
Finì 'l liceo a l'ha studià giurisprudensa e a l'é laureasse dël 1909.
Ant ij prim agn dël Neuv-sent a l'ha colaborà tanme dissegnator ai giornaj satìrich Due di coppe e Pasquino.
Dël 1905 a colàbora a l'arvista feminin-a Donna e apress a Numero, bimensil satìrich e antërventista dont a l'é stàit antra ij fondador, ansema a Gozzano e a Amalia Guglielminetti.
D'àutre soe ilustrassion a seurto ansima a Prisma, La lettura, Mondo.
A l'ha ilustrà vàire lìber, dont Cicognetto e Funghettino, Il romanzo di Pasqualino.
A l'é ëdcò anteressasse d'areclam.
A l'é mòrt ai 15 dë stèmber dël 1967.

Colmo, Eugenio
Colmo, Eugenio